નવી દિલ્હી - વન સ્ટેટ વન ક્રિકેટ એસોસિયેશનની માંગને સુપ્રીમ કોર્ટે ફગાવી દેતાં, ગુજરાત, સૌરાષ્ટ્ર, વડોદરા, વિદર્ભ, મુંબઇ અને મહારાષ્ટ્ર ક્રિકેટ એસોસિયેશને રાહતનો દમ લીધો છે. સુપ્રીમ કોર્ટે ભારતીય ક્રિકેટ બોર્ડના બંધારણ મામલે પોતાનો ચુકાદો આપ્યો હતો જેમાં ક્રિકેટ ર્બોડને સુપ્રીમ કોર્ટમાંથી રાહત મળી છે. કોર્ટે એક રાજ્ય એક મતમાં ફેરબદલ કર્યો છે. કોર્ટ બરોડા, સૌરાષ્ટ્ર, રેલવેને સભ્ય બનાવ્યા છે. વળી મુંબઈ, વિદર્ભ અને મહારાષ્ટ્ર પણ સભ્ય તરીકે યથાવત્ રહેશે. કૂલિંગ પિરિયડને ત્રણ વર્ષથી વધારીને બે ટર્મ અર્થાત ૬ વર્ષનો કરવામાં આવ્યો છે. ૭૦ વર્ષની ઉંમરની મર્યાદા અને સરકારી અધિકારીઓ તથા પ્રધાન હોદ્દેદાર નહીં બની શકી એ વાતને યથાવત્ રાખી છે. સુપ્રીમ કોર્ટે ચાર અઠવાડિયાંમાં સંવિધાનને લાગુ કરવાનું કહ્યું છે તેમ જ એનો અમલ ન કરવા સામે આકરાં પગલાં લેવાની ચેતવણી પણ આપી હતી.